**Regulametul „iSEPSI Parlament”-**Parlamentul Tinerilor din Municipiul Sfântu Gheorghe

**CAPITOLUL 1. Cadrul general al iSEPSI Parlament**

Art. 1. - Parlamentul Tinerilor din Sfântu Gheorghe (în continuare „iSEPSI Parlament”) este înființat de către Consiliul Local al municipiului Sfântu Gheorghe și este coordonat de Primăria Municipiului Sfântu Gheorghe ca fiind parte a demersurilor participative ce vizează implicarea tinerilor din comunitatea locală în deciziile care îi privesc.

Art. 2. - „iSEPSI Parlament” este un mecanism participativ adus la viață având în vedere reglementările Legii 350/2006 (Legea Tineretului) care formulează condiții speciale pentru municipiile reședință de județ în formarea unor consilii consultative de tineret la nivel local.

Art. 3. - „iSEPSI Parlament” ia în considerare și Obiectivul European de Tineret 9 care vizează în mod special participarea tinerilor, și anume dezvoltarea participării democratice și autonomiei tinerilor, precum și asigurarea de spații dedicate tinerilor în toate sectoarele societății pornind de la premisa că tinerii sunt sub-reprezentanți în procesele de luare a deciziilor care îi privesc, deși angajamentul lor este crucial pentru democrație. Ei au nevoie de acces la infrastructură în comunitățile lor pentru a le fi sprijinită dezvoltarea personală, culturală și politică.

Art. 4. - În mod special, acest mecanism participativ este adus la viață în anul 2022 în contextul Anului European al Tineretului, an special proclamat de către Comisia Europeană în contextul nevoii acordării unei atenții speciale provocărilor întâmpinate de tineri în perioada în care societatea europeană începe să-și revină după perioada de maximă intensitate a pandemiei COVID-19.

**CAPITOLUL 2. Membrii „iSEPSI Parlament” și a unităților sale complementare**

Art. 5. - Orice tânăr cu vârsta cuprinsă între 14 și 35 de ani încă neîmplinită la momentul exprimării dorinței de aderare la acest mecanism are dreptul să participe în cadrul „iSEPSI Parlament” dacă are domiciliul/reședința, studiază sau lucrează în Municipiul Sfântu Gheorghe.

Art. 6. - „iSEPSI Parlament” este structurat după cum urmează: Plen, Consiliu Consultativ și Co-management.

Art. 7. - Structurile enumerate la Art. 6 se formează pentru o perioadă de timp de 12 luni, începând din data de 2 mai a anului în curs și până la data de 1 mai a anului următor.

Art. 8. - În mod excepțional, data formării Parlamentului în anul 2022 este de 29-30 august cu mandat până la data de 1 mai 2023.

Art. 9.1 - Tinerii dornici să participe la acest mecanism participativ își vor putea manifesta intenția în acest sens răspunzând unui apel publicat în fiecare an de către Primăria Municipiului Sfântu Gheorghe în calitate de coordonator al „iSEPSI Parlament”.

Art. 9.2. - Data limită pentru exprimarea intenției de participare în Plenul „iSEPSI Parlament”, în anul 2022, este 22 august, pentru prima sesiune, respectiv 11 noiembrie, pentru cea de-a doua sesiune. În anii următori procedura de înregistrare trebuie efectuată până în ultima zi de vineri premergătoare sesiunilor organizate.

Art. 9.3. - Membrii deja acceptați în ani precedenți pot să-și reînnoiască calitatea de membru printr-o notificare simplă prin intermediul mecanismului de gestiune a participanților neexistând obligația de reexprimare completă a intenției.

**CAPITOLUL 3. Plenul**

Art. 10. - Plenul parlamentului se constituie din toate persoanele care și-au declarat intenția de a participa pentru un an calendaristic și care îndeplinesc criteriile enumerate la Art. 5.

Art. 11. - Plenul se reunește de cel puțin de 2 ori pe an pentru a lua decizii de importanță strategică cu privire la politicile de tineret ale municipalității.

Art. 12. - Temele propuse pentru sesiunile de plen sunt pregătite de unitatea de Co-management și aprobate de Consiliul Consultativ. Fără avea un caracter exhaustiv, temele abordate pot fi legate de consultarea tinerilor privind formarea și implementarea unor strategii locale ce vizează tinerii (inclusiv o strategie de tineret dedicată, dacă există), decizii cu privire la amenajarea unor spații pentru tineri, a unor mecanisme de susținere profesională și financiară a tinerilor din localitate sau abordare unor subiecte cheie în cadrul unor ani tematici ce vizează în mod direct tinerii.

Art. 13. - Plenul poate lua decizii cu majoritate simplă. Pe baza deciziilor luate, Plenul adoptă un Plan de Acțiune pe care îl prezintă Consiliului Consultativ.

**CAPITOLUL 4. Consiliul Consultativ**

Art. 14. - Anual, cu mandat din 2 mai și până la 1 mai a anului viitor, Consiliul Consultativ este ales aleatoriu printr-un mecanism de tragere la sorți prin care 30 de tineri sunt nominalizați pentru a face parte din acest for din rândul membrilor Plenului care și-au exprimat și voința de a fi parte din consiliu în caz de selecție aleatorie,.

Art. 15. - Prin tragerea la sorți se înțelege formarea unei liste de ordine pentru participarea în Consiliul Consultativ prin care se constituie lista celor 30 de tineri.

Art. 16. - La tragerea la sorți se va avea în vedere o balanță de gen conform căreia consiliul este format din minim 40% femei și 40% bărbați. Totodată se va avea în vedere și o balanță de vârstă la nivelul categoriilor de 14-18 ani, 19-24 de ani, 25-29 de ani și 30-34 de ani. Astfel fiecare categorie va participa în consiliu cu o cotă de minim 15% exceptând situațiile în care nu există membri ai plenului care să reprezinte cele 4 categorii de vârstă.

Art. 17. - Consiliul Consultativ se reunește cel puțin trimestrial la convocarea Primarului, Viceprimarului sau al oricărui membru al Co-managementului, pentru a aproba Planul de Acțiune elaborat de Plen, sens în care va identifica instrumentele și modalitățile de aducere la îndeplinire ale dispozițiilor cuprinse în acesta, prin emiterea de decizii aprobate cu majoritate simplă.

Art. 18. - Consiliul Consultativ poate organiza atât întâlniri fizice cât și întâlniri hibride sau online, și se întrunește ori de câte ori este necesar la propunerea Primarului, Viceprimarului responsabil pentru tineret sau oricare din membrii săi. Consiliul Consultativ poate lua decizii cu majoritate simplă.

Art. 19. - În cadrul Consiliului Consultativ se pot aborda subiecte operative cu privire la pregătirea și implementarea unor proiecte ale Primăriei Sfântu Gheorghe și ale instituțiilor sale subordonate dacă acestea au efect direct asupra generației tineret. De asemenea Consiliul Consultativ urmărește transpunerea în practică a deciziilor luate de către Plen.

Art. 20. - Consiliul Consultativ mandatează Co-managementul să îndeplinească operativ deciziile luate de către acesta.

**CAPITOLUL 5. Co-managementul**

Art. 21. - Co-managementul este un mecanism colaborativ care execută deciziile luate de Consiliul Consultativ prin propunerea unor măsuri și politici ce vizează direct tinerii, sub forma unor avize consultative, Consiliului Local al unicipiului Sfântu Gheorghe.

Art. 22. - Co-managementul este format din 4 persoane ce sunt alese de Consiliul Consultativ din rândul membrilor proprii, respectiv câte o persoană pentru categoriile de vârstă 14-18 ani, 19-24 de ani, 25-29 de ani și 30-34 de ani, de către 2 persoane nominalizate de primarul municipiului din cadrul Primăriei municipiului Sfântu Gheorghe din care o persoană este viceprimarul responsabil pentru tineret și 2 persoane nominalizate de către Consiliul Local al municipiului Sfântu Gheorghe din rândul consilierilor locali.

Art. 23. - Orice decizie luată în cadrul Co-managementului este adoptată cu majoritate simplă de voturi în prezența a minim 6 din 8 membri și a minim 3 persoane din cei 4 membri proveniți din Consiliul Consultativ.

Art. 24. - Co-managementul poate organiza atât întâlniri fizice cât și întâlniri hibride sau online. Co-managementul se întrunește ori de câte ori este necesar la propunerea viceprimarului responsabil pentru tineret sau oricare din membrii tineri.

**CAPITOLUL 6. Reglementări complementare finale**

Art. 25. - „iSEPSI Parlament” este un demers participativ, fără personalitate juridică, creat pentru o perioadă nedeterminată.

Art. 26. - Având un caracter inovator, oportunitatea acestui mecanism participativ va fi analizat anual de către Consiliul Local al Municipiului Sfântu Gheorghe pe baza unui raport realizat de către viceprimarul responsabil pentru domeniul tineretului. În urma analizei efectuate se pot lua și decizii cu privire la modificarea sau abrogarea completă a acestui Regulament și implicit al întregului mecanism participativ.

Art. 27. - În această evaluare și analiză se vor lua în considerare și opiniile unor experți și organizații de profil care nu sunt implicate în nici una din procesele decizionale ale „iSEPSI Parlament” și cu care sunt stabilite relații de colaborare de către Primăria și Consiliul Local al municipiului Sfântu Gheorghe.

Art. 28. - Pe baza relațiilor de colaborare existente, se vor concepe, realiza și activa diverse instrumente și mecanisme de lucru care ajută diversele procese de lucru din cadrul acestui demers participativ atât la nivel de informare și consultare a tinerilor cât și la nivel de activare, colaborare și abilitare pentru ca tinerii participanți să aibă abilitățile necesare pentru implicare și participare în decizii.

Art. 29. - Orice mecanism de lucru sau decizie administrativă ce deservește acest mecanism participativ va fi prezentat de către Primăria Municipiului Sfântu Gheorghe sub forma unor ghiduri explicative complementare. Fără caracter complet, acestea se pot referi la publicarea listei finale a membrilor Plenului, decizia tragerii la sorți a membrilor etc.

Art. 30. - Primăria va asigura un secretariat tehnic pentru „iSEPSI Parlament” prin intermediul cabinetului viceprimarului responsabil pentru tineret și al Biroului de Tineret Sfântu Gheorghe, din cadrul Municipiului Sfântu Gheorghe.

Art. 31. Acest Regulament a fost adoptat în ședința Consiliului Local al municipiului Sfântu Gheorghe prin Hotărârea nr. \_\_\_\_\_\_ din data de \_\_\_\_ / \_\_\_\_ / \_\_\_\_\_\_\_.